### Beslutningstema

I dette punkt skal det besluttes, hvorvidt den private fællesvej Renbækvej på matr. nr. 339 Gånsager, Paula Holst, beliggende på [adresse] område og ejet af Tønder Kommune, kan godkendes nedlagt som privat fællesvej og restarealet overdrages vederlagsfrit fra Tønder Kommune til Justitsministeriet.

### Sagsfremstilling

Gånsager Tømrer- og Snedkerforretning A/S (cvr nr. [telefonnummer]) søger for Kriminalforsorgen Syddanmark, Institution [adresse] om nedlæggelse af privat fællesvej på matr. nr. 339 Gånsager Paula Holst. I dag er det kun en del af arealet, der benyttes som vej. Fuldmagt vedhæftes som bilag.

Vejen, der ønskes nedlagt omfatter:

* Strækning I: ca. 500 m vej mellem matr. nr. 214a og matr. nr. 11 Gånsager Paula Holst fra ud for skellet mellem matr. nr. 137 og 214a Nils Møller til hvor vejen drejer mod øst. Strækningens status som privat fællesvej fastholdes. Vejarealet påtænkes at overgå vederlagsfrit fra matr. nr. 339, ejet af Tønder Kommune til matr. nr. 214a, ejet af Justitsministeriet.

* Strækning II: ca. 130 m vej, mellem matr. nr. 11 og matr. nr. 377 Gånsager Paula Holst fra hvor vejen drejer mod øst til skellet mellem matr. nr. 11 og 419. Strækning II nedlægges som privat fællesvej på matr. nr. 339 og udgår som vejareal. Arealet påtænkes overdraget vederlagsfrit og tillægges matr. nr. 11/377 Gånsager, Paula Holst.

* Strækning III: ca. 500 m vej, mellem matr. nr. 214a og matr. nr. 419 Gånsager, Paula Holst fra skellet mellem matr. nr. 11 og 419 til udmundingen i matr. nr. 304 Gånsager Paula Holst. Strækning III nedlægges som privat fællesvej på matr. nr. 339 og udgår som vejareal. Arealet overdrages vederlagsfrit og tillægges matr .nr. 214a.

Se det som bilag vedhæftede oversigtskort.

Partshøring/ Offentliggørelse

Plan og Byggeri udsendte iht. Forvaltningsloven den 15. juli 2022 en meddelelse om den påtænkte nedlæggelse af den private fællesvej til berørte lodsejere, for at disse i en periode på tre uger indtil den 8. august 2022 kunne fremkomme med indsigelser imod og bemærkninger til sagen. Plan og Byggeri vurderer, at nedlæggelsen af den private fællesvej kun har betydning for et begrænset antal kendte lodsejere. De i privatvejslovens §73 beskrevne procedurebestemmelser finder således ikke anvendelse og det i lovens §74 beskrevne krav om en frist på tre uger til at fremkomme med indsigelser og ændringsforslag til den påtænkte beslutning om nedlæggelse af den private fællesvej på matr. nr. 339 Gånsager Paula Holst er opfyldt.

Ved fristens udløb den 8. august 2022 var der indkommet to reaktioner, en i hvilken det blev meddelt, at man ikke havde indvendinger, samt en bemærkning vedrørende nedlæggelsessagens omfang. De to svar vedhæftes som bilag.

Tønder Kommune forudsætter, at udgifter til landinspektør og matrikulær berigtigelse afholdes af ansøgeren.

### Lovgrundlag

Lov om private fællesveje.

### Fagchefen for Teknik og Plan indstiller,

at den private fællesvej på matr.nr.339 Gånsager Paula Holst nedlægges,

at den ca. 500m lange delstrækning I af den private fællesvej på matr.nr.339 Gånsager, Paula Holst overdrages vederlagsfrit til Justitsministeriet, som ejer af matr.nr. 214a Gånsager, Paula Holst.

at den ca. 130m lange delstrækning II af den private fællesvej på matr.nr.339 nedlægges som privat fællesvej og overdrages vederlagsfrit til ejeren af matr.nr. 377 Gånsager, Paula Holst.

at den ca. 500m lange delstrækning III mellem matr.nr.214a og 419 Gånsager, Paula Holst fra skellet mellem matr.nr. 11 og 419 Gånsager, Paula Holst til vejmatriklens udmunding i matr.nr.304 Gånsager, Paula Holst nedlægges som privat fællesvej på matr.nr.339 og udgår som vejareal. Arealet overdrages vederlagsfrit til Justitsministeriet, som ejer af matr.nr. 214a/419 Gånsager, Paula Holst.

at Tønder Kommune forudsætter, at udgifter til landinspektør og matrikulær berigtigelse afholdes af ansøgeren.

### Beslutning

Indstillingen godkendt.

Flemming Ravn deltog ikke i mødet.